Diari Oficial de la Generalitat Valenciana


Sumari del DOGV 9620, del 19-06-2023 (2023/6842)

RESOLUCIÓ de 14 de juny de 2023, de la Direcció General de Formació Professional i Ensenyaments de Règim Especial, per la qual es convoquen subvencions destinades a conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de Música i de Dansa, per a l'exercici 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9620

Data del DOGV
:   19-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6842


Data del document
:   14-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 14 de juny de 2023, de la Direcció General de Formació Professional i Ensenyaments de Règim Especial, per la qual es convoquen subvencions destinades a conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de Música i de Dansa, per a l'exercici 2023. [2023/6842]  
Per la Llei 38/2003, de 17 de novembre, general de subvencions, i la normativa que la desplega; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en compliment de l'Ordre 17/2023, d'1 de juny, de la Conselleria d'Educació, Cultura i Esport, per la qual s'aproven les bases reguladores de subvencions a conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de Música i de Dansa (DOGV 9611, 06.06.2023).  
  
Les ajudes convocades per aquesta resolució no necessiten ser notificades a la Comunitat Europea per no reunir els requisits de l'article 107 del Tractat de funcionament de la Unió Europea, segons disposa el Decret 128/2017, de 29 de setembre, del Consell, ja que aquestes no suposen cap avantatge econòmic, atés que les entitats a les quals van dirigides les subvencions no desenvolupen activitats econòmiques en les quals s'oferisquen al mercat béns o serveis, i, per tant, no existeix possibilitat de falsejament de la competència.  
  
D'acord amb el Decret del Consell 156/2007, el Decret 157/2007, el Decret 158/2007 i el Decret 159/2007, de 21 de setembre, pels quals s'estableixen els currículums dels ensenyaments professionals de Dansa, els ensenyaments elementals de Dansa, els ensenyaments professionals de Música i els ensenyaments elementals de Música, i d'acord amb la Llei 9/2022, de 30 de desembre, de pressupostos de la Generalitat per a l'exercici 2023 i la Resolució de 23 de març de 2020, del conseller d'Educació, Cultura i Esport, per la qual s'aprova el Pla estratègic de subvencions 2020-2023 de la Conselleria d'Educació, Cultura i Esport, es convoquen subvencions destinades a conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de Música i de Dansa, per a l'exercici 2023.  
  
El Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), i també el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport (DOGV 8959, 24.11.2020), assenyala que les competències en relació amb els ensenyaments de règim especial corresponen a la Direcció General de Formació Professional i Ensenyaments de Règim Especial, i per raó de les facultats conferides resolc:  
  
Primer. Objecte  
1. Convocar, en règim de concurrència competitiva, subvencions destinades a conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de Música i de Dansa, inscrits en el registre de centres docents de la Comunitat Valenciana per a contribuir al sosteniment de les despeses de l'activitat escolar.  
2. Les despeses subvencionables són les derivades de l'activitat docent i les despeses ordinàries de funcionament necessàries per a dur a terme l'activitat escolar del curs 2022-2023.  
  
Segon. Dotació pressupostària  
1. L'import global màxim destinat a aquesta convocatòria és de 3.974.019,04 €.  
2. Tant el Pla estratègic de subvencions de la Conselleria d'Educació, Cultura i Esport per al període 2020-2023, com la Llei 9/2022, de 30 de desembre, de pressupostos de la Generalitat per a l'exercici 2023, preveuen l'existència de la línia de subvenció S2463 del capítol IV del programa 422.40 amb una dotació de 3.974.019,04 €. No obstant això, l'import global màxim de les ajudes convocades per aquesta resolució estarà condicionat a l'existència de crèdit adequat i suficient per a atendre-les en la llei de pressupostos de la Generalitat per a l'exercici 2023.  
  
3. Una vegada publicada l'esmentada llei de pressupostos, per una resolució del director general de Formació Professional i Ensenyaments de Règim Especial, es donarà publicitat a la línia pressupostària concreta i a l'import global màxim definitiu destinat a la concessió de les subvencions previstes en aquesta convocatòria, en el cas que aquest import siga superior a la dotació que per a l'esmentada línia figura en els paràgrafs anteriors.  
4. La dotació pressupostària màxima d'aquesta convocatòria, de conformitat amb el que preveu l'ordre de bases en el punt tercer de la base desena, es distribueix de la manera següent:  
- 95 % per a conservatoris i centres autoritzats d'ensenyaments professionals de Música i de Dansa.  
- 5 % per a conservatoris i centres autoritzats d'ensenyaments elementals de Música i de Dansa.  
  
Tercer. Forma i termini de tramitació i presentació de sol·licituds  
1. La tramitació i presentació de sol·licituds es realitzarà exclusivament de manera telemàtica. Per a poder realitzar la sol·licitud i garantir la gestió econòmica de cada expedient, el NIF del sol·licitant i el del titular de l'entitat ha de ser el mateix.  
A més de realitzar-se directament, la tramitació electrònica es pot dur a terme mitjançant un representant autoritzat, identificat en el Sistema de Gestió de la Representació de l'Agència de Tecnologia i Certificació Electrònica de la Comunitat Valenciana.  
2. El punt d'accés a la tramitació electrònica és la seu electrònica de la Generalitat, accessible en el lloc web https://sede.gva.es. Aquest tràmit també estarà disponible en el següent enllaç:  
https://www.gva.es/va/inicio/procedimientos'id\_proc=231&version=amp  
Les entitats sol·licitants custodiaran una còpia en format PDF amb el justificant del registre de la sol·licitud, així com dels annexos adjunts a la present resolució, i la documentació que s'aporta. Aquesta còpia serà generada per la plataforma de la seu electrònica una vegada finalitzada i registrada telemàticament la corresponent sol·licitud.  
Les incidències informàtiques s'atendran a través de l'adreça electrònica: generalitat\_en\_xsa@dgr.ut.  
Els dubtes relacionats amb el contingut d'aquesta convocatòria s'atendran a través de l'adreça electrònica: xydig@fse.xq.  
3. De conformitat amb la Llei 38/2003, de 17 de novembre, general de subvencions, article 14.1.e, és obligació del beneficiari: «Acreditar, amb anterioritat a dictar-se la proposta de resolució de concessió, que es troba al corrent en el compliment de les seues obligacions tributàries i davant de la Seguretat Social, en la forma que es determine reglamentàriament, i sense perjudici del que s'estableix en la disposició addicional dihuitena de la Llei 30/199, de 26 de novembre, de règim jurídic de les administracions públiques i del procediment administratiu comú».  
  
4. El termini de presentació de les sol·licituds serà de 10 dies hàbils des de l'endemà de la publicació en el Diari Oficial de la Generalitat Valenciana. L'incompliment d'aquest termini determinarà l'exclusió de la convocatòria.  
5. La presentació de sol·licituds a aquestes subvencions implica l'acceptació expressa i formal de les bases reguladores i de la convocatòria. Serà l'última sol·licitud presentada dins del termini l'única que es considerarà vàlida.  
6. La documentació que puga ser requerida durant la revisió dels expedients s'haurà de presentar a través del procediment d'aportació de documentació a un expedient d'ajudes de la Conselleria d'Educació, Cultura i Esport, disponible en el següent enllaç:  
https://www.gva.es/va/inicio/procedimientos'id\_proc=18653&version=amp.  
  
Quart. Documentació  
S'ha de tindre en compte la comprovació de la domiciliació bancària, en cas de ser nova perceptora s'ha de donar d'alta en el següent enllaç https://www.gva.es/va/inicio/procedimientos'id\_proc=22325. A més, el centre ha de comptar amb un sistema de verificació de control de presencia dels docents.  
Juntament amb la sol·licitud, que es genera telemàticament en el tràmit, les entitats presentaran la següent documentació digitalitzada en format PDF:  
1. Documentació a presentar per totes les entitats sol·licitants:  
a) Declaració responsable subscrita pel representant legal de l'entitat de no està incursa en cap de les prohibicions per a obtindre la condició de beneficiària, assenyalades en l'article 13 de la Llei 38/2003, general de subvencions. Aquesta declaració està inclosa en la sol·licitud general de subvenció.  
b) Resolució o acord adoptat per l'òrgan competent de l'entitat local, o declaració responsable del representant de la titularitat de l'entitat privada corresponent, en la qual s'incloga la sol·licitud de subvenció que es pretén obtindre, a més del compromís de la corporació local o entitat privada de complir les obligacions que es deriven de la recepció de la subvenció en el cas que resulten beneficiàries. A més, en el cas dels conservatoris municipals, i a excepció d'aquells gestionats a través d'un concessionari, en aquesta certificació ha de constar el compromís d'incloure una partida pressupostària destinada al manteniment del conservatori en els pressupostos de l'entitat local de l'exercici 2023.  
  
c) Certificació acreditativa de la secretaria de la corporació local o declaració responsable del representant de la titularitat de l'entitat privada en què consten els conceptes, la periodicitat de meritació i el corresponent import de les aportacions econòmiques que l'alumnat del centre de música o de dansa ha satisfet durant l'últim trimestre de 2022 i els tres primers trimestres de 2023 (ingrés, matrícula general, matrícula per assignatura, etc.). En aquest sentit, els conservatoris integrats en la xarxa de conservatoris de la Generalitat Valenciana en l'últim trimestre de 2022 sols hauran d'acreditar els tres primers mesos del curs escolar 2022-2023.  
d) Annex I. Dades d'ensenyaments i especialitats de Música i de Dansa.  
e) Annex II. Pressupost d'ingressos i despeses del centre. Pressupost previst d'ingressos i despeses del centre durant l'últim trimestre de 2022 i els tres primers trimestres de 2023. En aquest sentit, els conservatoris integrats en la xarxa de conservatoris de la Generalitat Valenciana en l'últim trimestre de 2022 sols hauran d'acreditar els tres primers mesos del curs escolar 2022-2023.  
f) Annex III. Relació nominal de la plantilla del personal docent. Certificació de la secretaria de l'entitat local o declaració responsable del representant de la titularitat de l'entitat privada en la qual conste la relació nominal de la totalitat de la plantilla del personal docent del centre per al curs escolar, així com que la totalitat d'aquests es troben donats d'alta en el règim de la Seguretat Social que els corresponga.  
g) Annex IV. Relació nominal de la plantilla del personal no docent. Certificació de la secretaria de l'entitat local o declaració responsable del representant de la titularitat de l'entitat privada en la qual conste la relació nominal de la totalitat de la plantilla del personal no docent del centre per al curs escolar, així com que la totalitat d'aquests es troben donats d'alta en el règim de la Seguretat Social que els corresponga.  
  
2. Documentació addicional a presentar únicament per les corporacions locals titulars de conservatoris:  
a) En cas que la gestió del conservatori es realitze a través d'organismes autònoms, empreses públiques o altres ens de dret públic dependents de l'entitat local, s'haurà d'aportar una certificació de la secretaria de la corporació local en què s'acredite la titularitat d'aquesta respecte d'aquells.  
b) D'acord amb el que preveu l'article 199 de la Llei 8/2010, de 23 de juny, de la Generalitat, de règim local de la Comunitat Valenciana, amb caràcter previ al pagament, les entitats locals beneficiàries acreditaran que es troben al corrent en el compliment de l'obligació de rendició dels seus comptes anuals davant la Sindicatura de Comptes.  
3. Documentació addicional a presentar únicament pels concessionaris de conservatoris de titularitat de corporacions locals:  
En el cas que un conservatori de titularitat d'una corporació local siga gestionat per un concessionari, serà necessari que aporte la documentació actualitzada que acredite la relació jurídica de la corporació local amb l'entitat que explota el centre (contracte i plecs preparatoris d'aquesta), a més de la documentació que siga procedent de la prevista en aquest article per a les entitats privades sense ànim de lucre.  
  
4. Documentació addicional a presentar únicament per les entitats privades sense ànim de lucre titulars de centres autoritzats, tal com s'indica en l'article 8 de l'ordre de bases:  
a) Documentació acreditativa de la capacitat del signant de la sol·licitud per a representar l'entitat (document públic o, almenys, certificació de l'acord adoptat per l'òrgan de govern que corresponga, en què es faculte el representant per a subscriure la petició), així com fotocòpia del seu document nacional d'identitat (DNI) o l'autorització per a consultar-ho telemàticament.  
b) Documentació acreditativa de la condició d'entitat sense ànim de lucre, de conformitat amb el que preveu l'article 2 de la Llei 49/2002, de 23 de desembre, de règim fiscal de les entitats sense fins lucratius i dels incentius fiscals al mecenatge. Aquesta condició s'acreditarà per mitjà de certificat actualitzat expedit pel registre que legalment siga procedent, en què conste la seua inscripció com a entitat sense fins lucratius.  
  
c) Fotocòpia compulsada de la targeta de persones jurídiques i entitats en general en què conste el NIF de l'entitat.  
d) Si la sol·licitud és d'una entitat privada, i no s'autoritza la consulta a l'òrgan instructor, s'han d'aportar els certificats acreditatius d'estar al corrent en el compliment de les obligacions tributàries i amb la Seguretat Social en els termes indicats en les bases reguladores d'aquestes subvencions.  
e) Si la sol·licitud és d'una entitat local, s'ha d'aportar l'acreditació d'estar al corrent en el compliment de l'obligació de rendició dels seus comptes anuals davant la Sindicatura de Comptes, de conformitat amb la normativa aplicable.  
f) La vida laboral del codi de compte de cotització de l'entitat titular on consten tots els membres de la plantilla de personal docent i no docent.  
  
Cinqué. Criteris de valoració  
1. La comissió de valoració estudiarà les sol·licituds presentades i assignarà l'import de la subvenció d'acord amb el que s'estableix en la base desena de l'Ordre 17/2023, d'1 de juny, de la Conselleria d'Educació, Cultura i Esport, per la qual s'aproven les bases reguladores de subvencions a conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de Música i de Dansa.  
  
Sisé. Notificacions i requeriments  
1. Qualsevol notificació formal dins d'aquest procediment es durà a terme a través del Registre electrònic de la Generalitat en l'adreça electrònica que figure en la sol·licitud a l'efecte de notificació. En la notificació s'indicarà, entre altres aspectes, la forma i el termini de presentació de la documentació requerida, i també el número d'expedient assignat. Tot això en compliment de les condicions que s'estipulen en l'article 41 i següents del Decret 220/2014, de 12 de desembre, del Consell.  
2. Si després de la recepció de la sol·licitud i la documentació que l'acompanya s'observa que falten documents o dades essencials per a la resolució de l'expedient, es requerirà a l'entitat sol·licitant perquè en el termini màxim de 10 dies hàbils puga esmenar la falta o adjuntar els documents preceptius, amb la indicació que, si així no ho fa, se la tindrà per desistida de la seua petició, de conformitat amb l'article 68 de la Llei 39/2015, d'1 d'octubre, del procediment administratiu comú de les administracions públiques.  
  
Seté. Resolució i notificació  
1. El termini màxim per a resoldre i notificar la resolució del procediment no podrà excedir de sis mesos des de la finalització del termini de presentació de sol·licituds.  
2. La resolució de concessió d'aquestes subvencions es notificarà mitjançant publicació en el Diari Oficial de la Generalitat Valenciana.  
3. El termini per a presentar la justificació de la subvenció s'estipularà en la resolució de concessió de les subvencions.  
  
Huité. Delegació i facultat d'execució  
1. De conformitat amb la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, en el seu apartat quart, es delega en la persona titular de la direcció general competent en matèria d'ensenyaments de règim especial, la convocatòria i l'atorgament d'ajudes i subvencions a les quals es refereix el títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'àmbit funcional propi o que tinga delegat. La present delegació inclou, al seu torn, la facultat d'interpretar, resoldre les incidències i dictar els actes de tràmit qualificats que puguen sorgir a conseqüència de la tramitació d'aquests expedients en totes les seues fases.  
  
2. La tramitació i resolució dels procediments de revocació, reintegrament i minoració de les ajudes i subvencions atorgades per delegació del conseller.  
3. Així com l'exercici de la potestat sancionadora en matèria de subvencions.  
  
Nové. Protecció de dades  
Aquestes subvencions requereixen el tractament de dades personals de les persones sol·licitants, representants i terceres persones, i també dels membres de la comissió de valoració, en els termes següents:  
  
a) Responsable del tractament: Conselleria d'Educació, Cultura i Esport, amb domicili a l'avinguda de Campanar, número 32, 46508 València, contacte: duzihrwehtkcnhkqdkjwiqls@edz.mm  
b) Categoria i origen de les dades a tractar: dades personals identificatives, de contacte, d'ocupació, econòmiques, de circumstàncies socials, categories especials de dades, dades especialment protegides, i de qualsevol altra naturalesa que siguen recollides a través de formularis, consulta a plataformes autonòmiques d'interoperabilitat (d'ara endavant, PAI) o a altres administracions públiques, en cas que no existisca oposició a aquesta consulta, i documentació que entreguen les persones sol·licitants i representants legals.  
Atés que la documentació presentada conté dades de terceres persones, prèviament a la comunicació d'aquestes dades a la Conselleria, les persones sol·licitants i representants legals han d'informar aquestes terceres persones del tractament de les seues dades per part de la Conselleria, en els termes previstos en aquest article.  
c) Fins del tractament i base jurídica: amb base jurídica en el compliment d'una missió realitzada en interés públic, exercici de poders públics i en el compliment de les obligacions legals, les dades personals es tractaran per a tramitar i gestionar la subvenció. En compliment dels principis de publicitat i transparència, les subvencions concedides seran publicades, a efecte de notificacions i d'acord amb el que es preveu en aquesta convocatòria, en la pàgina web de la Conselleria i en el DOGV, i seran també objecte de publicació, si és el cas, en el portal de transparència de la Generalitat i en el Sistema Nacional de Publicitat de Subvencions.  
d) Destinataris de les dades: les dades personals podran ser comunicades tant a la PAI, per a comprovar les dades de sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitador, òrgans de caràcter autonòmic, local, estatal i de la UE, òrgans judicials i Ministeri Fiscal, Tribunal de Comptes, Corts Valencianes, Sindicatura de Comptes, Intervenció de la Generalitat i IGAE, Defensor del Poble, Síndic de Greuges, Agència Valenciana Antifrau, Delegació de Protecció de Dades i altres tercers subjectes de dret privat amb interés legítim i/o dret d'accés en el procediment. Si és el cas, les dades podran ser tractades a instàncies de la Conselleria per terceres persones encarregades del tractament.  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, i també la documentació vinculada, són necessàries per a poder tramitar la sol·licitud. La falta de comunicació d'aquestes dades a la Conselleria comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir amb la finalitat per a la qual es recullen i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
h) Drets: la persona interessada pot exercir els drets d'accés, rectificació, supressió, oposició i limitació al tractament i portabilitat, així com a no ser objecte d'una decisió basada únicament en el tractament automatitzat, a través de les vies següents:  
- Tràmit electrònic, que es pot consultar en la pàgina web de la Conselleria www.ceice.gva.es, en l'enllaç següent:  
https://www.gva.es/va/inicio/procedimientos'id\_proc=19264  
- Enviant la petició a qualsevol de les adreces següents:  
· Postal: avinguda de Campanar, núm. 32, 46448 València.  
· Electrònica: maqczyfjrimlcybpalusomst@exa.cs  
- De manera presencial a través del registre.  
L'exercici dels drets requereix la identificació inequívoca de la persona interessada o del seu representant.  
i) Dret a reclamar davant de l'autoritat de control: la persona interessada pot presentar una reclamació davant de l'Agència Espanyola de Protecció de Dades (www.aepd.es) si considera no atesos els seus drets o vulnerat el tractament de les seues dades personals. Prèviament pot contactar amb la Delegació de Protecció de Dades de la Generalitat a través de czy@bdj.be, o dirigint-se al passeig de l'Albereda, número 16, 46602 València.  
Més informació en:   
www.ceice.gva.es/va/registre-de-tractament-de-dades  
  
Desé. Eficàcia  
Aquesta resolució produirà efectes l'endemà de la seua publicació en el Diari Oficial de la Generalitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició s'interposarà davant la Conselleria d'Educació, Cultura i Esport, en el termini d'un mes des de l'endemà de la publicació en el Diari Oficial de la Generalitat Valenciana.  
  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació o a partir de l'endemà de la notificació de la resolució expressa del recurs de reposició o en què aquest s'haja d'entendre presumptament desestimat.  
  
  
València, 14 de juny de 2023.- El director general de Formació Professional i Ensenyaments de Règim Especial: Manuel Gomicia Giménez.